তারা বুঝতে ভূল করে, ইসলামের আগমন বিজ্ঞান শেখাতে নয়। বড় বড় প্রাসাদ, দুর্গ বা নগর গড়তেও নয়। ইসলামের মূল মিশনটি মূলতঃ একমাত্র উপাস্য মহান আল্লাহতায়ালা ও তাঁর নাযিলকৃত সত্যদ্বীন ইসলামকে চেনানো। লক্ষ্য, মানুষকে তার স্রষ্টার পক্ষ থেকে নির্দ্দিষ্ট দায়িত্ব নিয়ে বেড়ে উঠতে সাহায্য করা। লক্ষ্য, জাহান্নামের পথ থেকে মুক্তি দিয়ে মানব সন্তানদের জান্নাতে পৌঁছানো। প্রশ্ন হলো, মানব-কল্যাণে অন্য কোন বিশাল কর্ম, অর্থদান বা আবিস্কার কি এর চেয়ে কল্যাণকর হতে পারে? বস্তুতঃ সে কল্যাণ-কর্মটিই ছিল নবী-রাসূলদের মিশন। মহান আল্লাহতায়ালা ও তাঁর নবী-রাসূলদের উপর বিশ্বাস রাখার অর্থঃ এ মিশনকে আমৃত্যু ধারণ করে বাঁচা। যারা প্রকৃত মুসলিম তারা এক্ষেত্রে অনন্য। অন্যরা যেখানে ধর্ম, দর্শন, মতবাদ, রাজনীতি, যুদ্ধবিগ্রহ, খেলাধুলা, বিনোদন ও সংস্কৃতির নামে নরনারীদের জাহান্নামের দিকে টানে, মুসলিমগণ সেখানে পথ দেখায় জান্নাতের।